ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
பூகம்ப நிகழ்வுகளால் குஜராத்தின் கச் பகுதி நிலப்பரப்பில் மாற்றங்கள்: ஆய்வில் கண்டுபிடிப்பு
கடந்த 30,000 ஆண்டுகளில் ஏற்பட்ட பூகம்பங்களால், குஜராத்தின் கட்ச் பகுதியில் கத்ரோல் மலைப் பகுதி நிலப்பரப்பில் மாற்றங்கள் ஏற்பட்டுள்ளது படிம ஆய்வு மூலம் தெரியவந்துள்ளது.
இயற்கை பேரிடர்களில் பூகம்பங்களும் ஒன்று. இதன் சிக்கலான தன்மையை புரிந்து கொள்வதில் புவியலாளர்கள் இன்னும் போராடுகின்றனர். கச் பகுதி நில அதிர்வுகள் அதிக சிக்கலானவையாக உள்ளது.
கடந்த 2001ம் ஆண்டு புஜ் பகுதியில் ஏற்பட்ட நிலநடுக்கத்துக்குப்பின் இங்கு ஏற்படும் நில அதிர்வுகளை கண்காணித்ததில், கச் பகுதியில் நில அதிர்வுக்கு சாத்தியமுள்ள பல பகுதிகள் கண்டறியப்பட்டன.
வதோதாராவில் உள்ள பரோடா மகாராஜா சயாஜிராவ் பல்கலைக்கழகம் புவயியல் துறை விஞ்ஞானிகள், புவியியல் முறைகளை பயன்படுத்தி, கட்ச் பகுதியின் நில அதிர்வு நடவடிக்கைகளுக்கான காரணத்தை கண்டறிய முயற்சிக்கின்றனர். முதலில் இந்த குழுவுக்கு பேராசிரியர் எல்.எஸ்.சம்யால் தலைமை தாங்கினார். பின்னர் பேராசிரியர் டி.எம்.மவுரியா தலைமை தாங்கினார். கடந்த 30,000 ஆண்டுகளில் ஏற்பட்ட பூகம்பங்களால், இங்கு 21 கி.மீ தூரத்துக்கு பூமியின் மேற்பரப்பில் சிதைவு ஏற்பட்டுள்ளதை இவர்கள் கண்டுபிடித்தனர். நிலத்தை ஊடுருவி படம்பிடிக்கும் ரேடார், ஸ்கேனிங் எலக்ட்ரான் மைக்ராஸ்கோப் போன்ற நவீன கருத்துக்களை பயன்படுத்தி படிம மாதிரிகள் ஆய்வு செய்யப்பட்டன. இது பூகம்பத்துக்கு காரணமான குறைபாடுடன் கூடிய பகுதிகளின் அம்சங்களை வெளிப்படுத்தியுள்ளன. கத்ரோல் மலைப்பகுதியில் குறைபாடுடன் கூடிய பகுதிகள் கடந்த 30, 000 ஆண்டுகளில் அதிகளவிலான நில அதிர்வுகளை ஏற்படுத்தியுள்ளன என்பது இந்த ஆய்வில் தெரியவந்துள்ளது.
மேலும், பூகம்பத்தின் காரணமாக நிலப்பரப்பில் மிகப் பெரிய அளவில் மாற்றங்கள் ஏற்பட்டுள்ளதையும் இந்த ஆய்வுகள் தெரிவிக்கின்றன. பூகம்பகுதியில் குணாவாரி ஆற்றின் பாதையும் மாறியுள்ளது.
இந்த ஆய்வு கட்டுரை ‘இன்ஜினியரிங் ஜியாலஜி’ என்ற இதழில் வெளியிடப்பட்டுள்ளது. மத்திய அரசின் அறிவியல் மற்றும் தொழில்நுட்ப துறையின் நிதியுதவியின் கீழ் இந்த ஆய்வு மேற்கொள்ளப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1789681
நிதி அமைச்சகம்
பிரதம மந்திரி விரைவு சக்தி தேசிய பெருந்திட்டம் தொடர்பான முன்னேற்றம்
உள்கட்டமைப்பு திட்டங்களின் செயல்பாட்டை ஒருங்கிணைக்கும் வகையில் பிரதம மந்திரி விரைவு சக்தி தேசிய பெருந்திட்டத்திற்கான திட்டங்களை அடையாளம் காணுவது, உள்கட்டமைப்பு மற்றும் பொருளாதார அமைச்சகங்களின் உள்ளீடுகளின் அடிப்படையில் மேற்கொள்ளப்பட்டு வருகிறது.
இதனை மாநிலங்களவையில் எழுத்து மூலம் அளித்த பதிலில் மத்திய நிதித்துறை இணை அமைச்சர் திரு பங்கஜ் சௌத்ரி கூறியுள்ளார்.
பிரதம மந்திரி விரைவு சக்தி பெருந் திட்டத்தின் கீழ் இதுவரை அடைந்துள்ள முன்னேற்றம் குறித்து அமைச்சர் கூறியதாவது:-
மத்திய அமைச்சகங்கள் மற்றும் துறைகளின் தரவுகள் தேசிய பெருந்திட்ட வலைதளத்தில் ஒருங்கிணைக்கப்பட்டு வருகின்றன.
அதிகாரம் வழங்கப்பட்ட செயலர்கள் குழு, கட்டமைப்பு திட்டமிடுதல் குழு, தொழில்நுட்ப ஆதரவு அலகு ஆகியவை அமைக்கப்பட்டு செயல்பட்டு வருகின்றன.
பிரதம மந்திரி விரைவு சக்தி தேசிய பெருந்திட்டம் குறித்த 17 அமைச்சகங்கள் மற்றும் துறைகளுக்கான திறன் கட்டமைப்பு மற்றும் பயிற்சி ஆகியவை நிறைவடைந்துள்ளது. 5 மண்டல மாநாடுகளுக்கு ஏற்பாடு செய்யப்பட்டுள்ளன.
அதிகாரம் அளிக்கப்பட்ட செயலர்கள் குழுவில், ரயில்வே அமைச்சகம், சாலை போக்குவரத்து மற்றும் நெடுஞ்சாலை அமைச்சகம், துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம், சிவில் விமானப் போக்குவரத்து அமைச்சகம், எரிசக்தி அமைச்சகம், பெட்ரோலியம் மற்றும் இயற்கை எரிவாயு அமைச்சகம், தொலைத் தொடர்புத்துறை அமைச்சகம், நிலக்கரி அமைச்சகம், உரத்துறை, ரசாயனம் மற்றும் பெட்ரோ ரசாயனத்துறை, உருக்கு அமைச்சகம், வணிகத்துறை, நித்தி ஆயோக், சுற்றுலா அமைச்சகம் உள்ளிட்ட 22 அமைச்சகங்கள் மற்றும் துறைகள் இடம் பெற்றுள்ளன.
சுகாதாரம் மற்றும் குடும்ப நலத்துறை அமைச்சகம்
41வது நாளாக குணம் அடைவோரின் எண்ணிக்கை அதிகம் மத்திய அரசு தகவல்
இந்தியாவில் கொவிட்-19 தொற்றால் பாதிக்கப்பட்டு குணம் அடைவோரின் எண்ணிக்கை தொடர்ந்து 41-வது நாளாக அதிகரித்து வருவதாக மத்திய அரசு தெரிவித்துள்ளது.
கொவிட் தொற்றுக்கு சிகிச்சை பெறுவோரின் எண்ணிக்கை 5 லட்சத்துக்கு மிகவும் கீழே அதாவது 4,85,547 ஆக இருக்கிறது. இது போல தொடர்ந்து மூன்றாவது நாளாக சிகிச்சை பெறுவோரின் எண்ணிக்கை 5 லட்சத்துக்கும் கீழே பதிவாகி உள்ளது. மொத்த கொரோனா பாதிப்பில் இது 5.55% மட்டுமே.
கடந்த 24 மணி நேரத்தில் புதிதாக தொற்று உறுதி செய்யப்பட்டோரின் எண்ணிக்கை 44,879 ஆக இருக்கும் நிலையில், இதற்கு மாறாக குணம் அடைவோரின் எண்ணிக்கை 49079 ஆக இருக்கிறது. தினசரி தொற்று உறுதி செய்யப்படுவோரின் எண்ணிக்கையை விடவும் தினமும் குணம் அடைவோரின் எண்ணிக்கை அதிகரிக்கும் போக்கு தொடர்ந்து 41 வது நாளாக நீடிக்கிறது.
மொத்த குணம் அடைந்தோரின் எண்ணிக்கை 81,15,580 ஆக இருக்கிறது. இதன் மூலம் குணம் அடைந்தோரின் விகிதமானது 92.97% ஆக இருக்கிறது. சிகிச்சைபெறுவோர் மற்றும் குணம் அடைந்தோர் எண்ணிக்கைக்கு இடையேயான வித்தியாசம் தொடர்ந்து அதிகரித்து 76,31,033 ஆக இருக்கிறது.
கடந்த 24 மணி நேரத்தில் மட்டும் 547 பேர் நோய்தொற்றால் உயிரிழந்துள்ளனர். இதில் 80 % வீதம் பேர் பத்து மாநிலங்கள்/யூனியன் பிரதேசங்களைச் சேர்ந்தவர்களாக உள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1672562
பிரதமர் அலுவலகம்
ஐக்கிய நாடுகளின் பொது சபையில் பிரதமர் மோடி உரையாற்றினார்
ஐக்கிய நாடுகளின் பொது சபையில் காணொலி மூலம் பிரதமர் திரு நரேந்திர மோடி உரையாற்றினார்
எழுபத்தி ஐந்து ஆண்டுகளுக்கு முன், போரின் பயங்கரங்களில் இருந்து ஒரு புதிய நம்பிக்கை எழுந்தது. மனிதகுல வரலாற்றில் முதல் முறையாக, ஒட்டுமொத்த உலகத்துக்கான ஒரு அமைப்பு உருவாக்கப்பட்டது என்று பிரதமர் தனது உரையில் கூறினார். ஐக்கிய நாடுகள் சாசனத்தின் நிறுவன கையொப்பமிட்ட நாடுகளில் ஒன்றான இந்தியா, அந்த நல்ல நோக்கத்தின் ஒரு பகுதியாக இருந்தது என்றும் அனைவரையும் ஒரு குடும்பமாக பார்க்கும் இந்தியாவின் சொந்த தத்துவமான 'வசுதேவ குடும்பகத்தை' அது பிரதிபலித்தது என்றும் பிரதமர் கூறினார்.
ஐக்கிய நாடுகளின் காரணமாக உலகம் தற்போது ஒரு சிறந்த இடமாக இருக்கிறது என்று கூறிய ஐக்கிய நாடுகளின் கொடியின் கீழ் அமைதிக்காகவும், வளர்ச்சிக்காகவும் பாடுபட்ட அனைவருக்கும் மரியாதை செலுத்தினார். ஐநா அமைதி இயக்கங்களில் முன்னணி பங்களிப்பவராக இந்தியா இருந்துள்ளது என்று அவர் கூறினார்.
ஆனால், நிறைய சாதிக்கப்பட்ட போதிலும், உண்மையான லட்சியம் இன்னும் நிறைவடையவில்லை. மோதல்களைத் தடுப்பதிலும், வளர்ச்சியை உறுதி செய்வதிலும், பருவநிலை மாற்றத்தை சமாளிப்பதிலும், சமநிலையின்மையை குறைப்பதிலும், டிஜிட்டல் தொழில்நுட்பங்களை பயன்படுத்துவதிலும் இந்தப் பணி இன்னும் செய்யப்பட வேண்டும் என்பதை இன்று நாம் நிறைவேற்றும் தொலைநோக்கு தீர்மானம் ஒப்புக்கொள்கிறது என்று பிரதமர் தெரிவித்தார். ஐக்கிய நாடுகள் சபையையே சீர்திருத்த வேண்டிய தேவை இருப்பதை இந்த தீர்மானம் ஒப்புக்கொள்கிறது என்றும் அவர் கூறினார்.
காலாவதியான அமைப்புகளின் மூலம் இன்றைய சவால்களை எதிர்த்து நம்மால் போரிட முடியாது. விரிவான சீர்திருத்தங்கள் இல்லாவிட்டால், நம்பிக்கையின்மை சிக்கலை ஐநா எதிர்கொள்ளும் என்று பிரதமர் தனது உரையில் குறிப்பிட்டார். இன்றைய இணைக்கப்பட்ட உலகத்துக்கு, இன்றைய உண்மைகளை பிரதிபலிக்கக்கூடிய; அனைத்து பங்குதாரர்களுக்காகவும் குரல் கொடுக்கக் கூடிய; புதிய சவால்களை எதிர்கொள்ளக் கூடிய; மற்றும் மனிதகுல நலனின் மீது கவனம் செலுத்தக் கூடிய சீர்திருத்தப்பட்ட பன்முகத்தன்மை நமக்கு வேண்டும் என்று கூறிய அவர், இதை அடைவதற்காக அனைத்து நாடுகளுடனும் இணைந்து பணிபுரிய இந்தியா விரும்புகிறது என்று தெரிவித்தார்.
பிரதமர் அலுவலகம்
கான்பூரில் டிராக்டர்-டிராலி விபத்தில் உயிரிழந்தவர்களுக்கு பிரதமர் இரங்கல்
கான்பூரில் டிராக்டர்-டிராலி இடையேயான விபத்தில் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமரின் தேசிய நிவாரண நிதியிலிருந்து உயிரிழந்தவர்களின் குடும்பத்திற்கு தலா ரூ. 2 லட்சமும், காயமடைந்தவர்களுக்கு தலா ரூ. 50,000மும் வழங்க பிரதமர் உத்தரவிட்டுள்ளார்.
பிரதமர் அலுவலகம் வெளியிட்டுள்ள ட்விட்டர் செய்தியில் தெரிவித்தருப்பதாவது:
“கான்பூரில் நிகழ்ந்த டிராக்டர்-டிராலி விபத்தில் நேரிட்ட உயிரிழப்பை அறிந்து மிகவும் அதிர்ச்சி அடைந்தேன். தங்கள் அன்பிற்குரியவர்களை இந்த விபத்தில் இழந்தவர்களுக்கு எனது இரங்கல்கள். காயமடைந்தவர்களுக்காக பிரார்த்தித்துக் கொள்கிறேன். பாதிக்கப்பட்டவர்களுக்கு தேவையான அனைத்து உதவிகளையும் உள்ளூர் நிர்வாகம் செய்து வருகிறது: பிரதமர் @narendramodi”
“பிரதமரின் தேசிய நிவாரண நிதியிலிருந்து உயிரிழந்தவர்களின் குடும்பத்திற்கு தலா ரூ. 2 லட்சம் வழங்கப்படும். காயமடைந்தவர்களுக்கு தலா ரூ. 50,000 வழங்கப்படும்: பிரதமர் @narendramodi”
ஊரக வளர்ச்சி அமைச்சகம்
மகளிரை அதிகாரமிக்கவர்களாக மாற்றும் வகையில், , சுய உதவிக் குழுக்களுக்கான வங்கியை அமைப்பது குறித்து மத்திய ஊரக வளர்ச்சித்துறை அமைச்சகம் பரிசீலித்து வருகிறது: மத்திய அமைச்சர் திரு.கிரிராஜ் சிங்
பெண்களின் புத்தாக்க முயற்சிகளில் தயாரிக்கப்படும் பொருட்களுக்கு நிதி அளித்து, மகளிரை அதிகாரமிக்கவர்களாக மாற்ற ஏதுவாக, சுய உதவிக் குழுக்களுக்கான வங்கியை அமைப்பது குறித்து மத்திய ஊரக வளர்ச்சித்துறை அமைச்சகம் ஆராய்ந்து வருதாகக் அத்துறைக்கான அமைச்சர் திரு.கிரிராஜ் சிங் தெரிவித்துள்ளார்.
மகளிர் சுயஉதவிக் குழுக்களின் சார்பில் தயாரிக்கப்பட்டப் பொருட்களுக்கான கண்காட்சியான சாராஸ் அஜீவிகா மேளா 2023 நொய்டாவில் நடைபெறுகிறது. இதில் சிறப்பு விருந்தினராகப் பங்கேற்றுப் பேசிய மத்திய அமைச்சர் திரு. கிரிராஜ் சிங் நாடு முழுவதும் உள்ள மகளிர் சுயஉதவிக் குழுக்களின் 9 கோடி உறுப்பினர்கள், மாதம் தலா 100 ரூபாயையை சேமிக்க முன்வந்தாலே அதிகபட்ச டெபாசிட் செய்யப்படும் மகளிர் சுயஉதவிக் குழுக்கள் வங்கியை அமைக்க உதவும் என்றார்.
மகளிர் சுயஉதவிக் குழுக்கள் மூலம் உற்பத்தி செய்யப்படும் பொருட்கள், உணவு வகைகள் உள்ளிட்டவற்றை நாட்டு மக்கள் அனைவரும் வாங்கிப் பயனடைய வேண்டும் என்பதே பிரதமர் மோடி தலைமையிலான மத்திய அரசின் நோக்கம் என்றார்.
இந்தக் கண்காட்சியில், 27 மாநிலங்களைச் சேர்ந்த 350 மகளிர் சுயஉதவிக் குழுக்களின் உறுப்பினர்கள், 180 அரங்குகளை அமைத்திருப்பதைச் சுட்டிக்காட்டிய அவர், 2024ம் ஆண்டிற்குள் 10 கோடி மகளிர் சுயஉதவிக் குழுக்கள் உறுப்பினர்களை உருவாக்குவதே பிரதமர் மோடியின் இலக்கு எனவும் தெரிவித்தார்.
கடந்த 2014ம் ஆண்டுக்கு முன்பு, மகளிர் சுயஉதவிக் குழுக்களுக்கு வழங்கப்பட்ட ஒட்டுமொத்தக் கடன் தொகை ரூ.80,000 கோடியாக இருந்ததாகவும், அந்தத் தொகை தற்போது ரூ.6.25லட்சம் கோடியாக இருப்பதாகவும் அமைச்சர் குறிப்பிட்டார்.
தங்களுடைய உற்பத்திப் பொருட்களை விற்பனை செய்வதன் மூலம் ஒவ்வொரு பெண்ணும், ஆண்டுக்கு ஒரு லட்சம் ரூபாய் சேமிக்க வேண்டும் என்பதுதான் பிரதமர் மோடியின் தொலைநோக்குப் பார்வை என்ற அவர், இதன்மூலம், இன்னும் சில ஆண்டுகளில் 10 லட்சம் லட்சாதிபதி பெண்களை உருவாக்க இலக்கு நிர்ணயிக்கப்பட்டிருப்பதாகவும் கூறினார்.
மகளிர் சுயஉதவிக் குழுக்கள் மூலம் தயாரிக்கப்படும் பொருட்களை மின்னணு வர்த்தக நிறுவனங்களான ஜெம், ஃப்ளிப்கார்ட், அமேசான் உள்ளிட்டவற்றில் சிரமமின்றி விற்பனை செய்ய முடியும் என்றார்.
இந்நிகழ்ச்சியில் உரையாற்றிய மத்திய ஊரக வளர்ச்சித்துறை இணை அமைச்சர் திரு. பகன் சிங் குலஸ்தே, சுயஉதவிக் குழுக்களின் சாராஸ் விற்பனை அரங்குகளை அனைத்து மாநிலங்களின் முக்கிய நகரங்களின் மெட்ரோ ரயில் நிலையங்கள், ரயில் நிலையங்கள் மற்றும் விமான நிலையங்களில் அமைக்க, ஊரகவளர்ச்சித்துறை அமைச்சகம் நடவடிக்கை எடுக்கும் என்று தெரிவித்தார்.
இந்தக் கண்காட்சியில், ஊரக வளர்ச்சித்துறை செயலாளர் திரு. சைலேஷ் சிங், கூடுதல் செயலாளர் திரு. சரண்ஜித் சிங் உள்ளிட்ட பலர் கலந்துகொண்டனர்.
இளைஞர் நலன் மற்றும் விளையாட்டு அமைச்சகம்
3.0 சிறப்பு இயக்கத்தின் போது விளையாட்டுத் துறை கள / வெளிப்பகுதி அலுவலகங்களில் சிறப்பு கவனம் செலுத்தவுள்ளது
2022 அக்டோபரில் நடைபெற்ற சிறப்பு இயக்கம் 2.0 தொடர்ச்சியின் ஒரு பகுதியாக, விளையாட்டுத் துறை அதன் கீழ் உள்ள அமைப்புகளான இந்திய விளையாட்டு ஆணையம், லட்சுமிபாய் தேசிய உடற்கல்வி நிறுவனம், தேசிய விளையாட்டுப் பல்கலைக்கழகம், தேசிய ஊக்கமருந்து தடுப்பு முகமை, தேசிய ஊக்கமருந்து சோதனை ஆய்வகம் ஆகியவை தூய்மை மற்றும் நிலுவைப்பணிகளைக் குறைப்பதற்கான பல்வேறு நடவடிக்கைகளை மேற்கொண்டது.
இந்தத் துறையின் சிறப்பு இயக்கம் 2.0 2022 அக்டோபர் 2ஆம் தேதி தொடங்கப்பட்டது. சிறப்பு இயக்கம் 2.0-ஐ செயல்படுத்துவதற்காக இந்தியா முழுவதும் 133 இடங்களை இத்துறை அடையாளம் கண்டது. இந்த இயக்கத்தின் போது, மாநில அரசு, பிரதமர் அலுவலக குறிப்புகளுக்கு 100% தீர்வு காணப்பட்டது.
விளையாட்டுத் துறை மற்றும் அதன் கீழ் உள்ள அமைப்புகள் 2.10.2023 முதல் 31.10.2023 வரை நடைபெறும் சிறப்பு இயக்கம் 3.0 இல் பங்கேற்கும். 3.0 இந்த இயக்கத்தின் போது விளையாட்டுத் துறை கள / வெளிப்பகுதி அலுவலகங்களில் சிறப்பு கவனம் செலுத்தவுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1957624
சிறப்பு சேவைகள் மற்றும் கட்டுரைகள்
தேங்காய் வளர்ச்சி வாரியத்தின் துணைத் தலைவராக திரு கே நாராயணன் மாஸ்டர் நியமனம்
தென்னை வளர்ப்பு மற்றும் அது தொடர்பான துறைகளில் தீவிரமாக ஈடுபாடு கொண்டிருந்த கேரளாவைச் சேர்ந்த விவசாயப் பிரதிநிதியான திரு கே நாராயணன் மாஸ்டர். தென்னை வளர்ப்பு வாரியத்தின் துணைத் தலைவராக நியமிக்கப்பட்டுள்ளார். 2020-ஆம் ஆண்டில் ஆகஸ்ட் மாதத்திலிருந்து வாரியத்தின் உறுப்பினராக அவர் பணியாற்றினார். மலப்புரம் மாவட்டம் ஒழுர் ஏஎம்யுபி பள்ளியின் தலைமை ஆசிரியராகவும் அவர் பணியாற்றினார்
-----
(Visitor Counter : 136
அறிவியல் மற்றும் தொழில்நுட்பத்துறை
முழுமையான சுகாதார சேவைகளின் முக்கியத்துவத்தை பெருந்தொற்று நமக்கு கற்றுக்கொடுத்தது: மத்திய அமைச்சர் டாக்டர். ஜிதேந்திர சிங்
முழுமையான சுகாதார சேவைகளின் முக்கியத்துவத்தை பெருந்தொற்று நமக்கு கற்றுக்கொடுத்தது என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர். ஜிதேந்திர சிங் கூறினார்.
தேசிய அறிவியல் தினத்தை முன்னிட்டு புதுதில்லியில் உள்ள ஜாமியா ஹம்தார்த் பல்கலைக்கழகத்தில் நேற்று மாலை உரையாற்றிய அவர், பெருந்தொற்று கடந்துவிட்ட போதிலும், போதுமான சிகிச்சை வழங்கல் மற்றும் பல்வேறு நோய்களை தடுப்பதற்காக மனித குலத்தின் நன்மையைக் கருத்தில் கொண்டு ஒருங்கிணைந்த மருத்துவ முறையை முறைப்படுத்துவது அவசியம் என்று கூறினார்.
சுகாதார சேவைகள் துறையில் மிகச் சிறந்த விளைவுகளை எட்டுவதற்காக அனைத்து சிகிச்சை முறைகள் மற்றும் யுத்திகளை முறைப்படுத்துவது மிகவும் முக்கியம் என்று டாக்டர். ஜிதேந்திர சிங் தெரிவித்தார். ஜாமியா ஹம்தார்த் ஆராய்ச்சி ஊக்குவிப்பு திட்டங்களுக்கு அனைத்து வகையான அரசு ஆதரவும் வழங்கப்படும் என்றும் அவர் உறுதியளித்தார்.
மத்திய அறிவியல் மற்றும் தொழில்நுட்ப அமைச்சகத்தின் நிதி உதவியுடன் நிறுவப்பட்ட உலகின் அதிநவீன டிரான்ஸ்மிஷன் எலக்ட்ரான் மைக்ரோஸ்கோப்பி வசதியை திறந்து வைத்துப் பேசிய அமைச்சர் கொவிட்டின் போது ஆயுர்வேதம், ஹோமியோபதி, யுனானி, யோகா, இயற்கை மருத்துவம் மற்றும் இதர முறைகளிலிருந்து உருவாக்கப்பட்ட நோய் எதிர்ப்பு சக்தி வழிமுறைகளுக்காக மேற்கத்திய நாடுகள் இந்தியாவை அணுகின என்றார்.
2014-ம் ஆண்டு திரு. நரேந்திர மோடி பிரதமராக பதவியேற்றதிலிருந்து மருத்துவ மேலாண்மைக்கான உள்நாட்டு மரபுகளுக்கு முக்கியத்துவம் அளிக்கப்பட்டு வருவதாக டாக்டர். ஜிதேந்திர சிங் கூறினார். சர்வதேச யோகா தினத்தை அனுசரிப்பதற்கு ஐக்கிய நாடுகள் சபையில் ஒருமித்த தீர்மானத்தை பிரதமர் திரு. நரேந்திர மோடி கொண்டு வந்ததன் மூலம் உலகின் ஒவ்வொரு மொழியிலும் யோகா இன்று சென்றடைந்து இருப்பதாக அவர் கூறினார்.
உள்நாட்டு மருத்துவ மேலாண்மை முறையின் முக்கியத்துவத்தை கருத்தில் கொண்டு ஆயுஷ் அமைச்சகத்தையும் பிரதமர் திரு. நரேந்திர மோடி உருவாக்கினார் என்று அமைச்சர் கூறினார். மேலும் யுனானி மருத்துவத்தில் எம் டி முதுநிலை படிப்பை ஸ்ரீநகரில் அறிமுகப்படுத்தியதும் மோடி அரசு தான் என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1802115
இந்திய போட்டிகள் ஆணையம்
டியூப் இன்வெஸ்ட்மென்ட்ஸ் ஆஃப் இந்தியா லிமிடெட் நிறுவனம் சிஜி பவர் மற்றும் இன்டஸ்ட்ரீஸ் சொல்யூசன் லிமிடெட் நிறுவனத்தின் பங்குகளை வாங்க இந்திய போட்டி ஆணையம் அனுமதி கொடுத்துள்ளது
டியூப் இன்வெஸ்ட்மென்ட்ஸ் ஆஃப் இந்தியா லிமிடெட் நிறுவனம் சிஜி பவர் மற்றும் இன்டஸ்ட்ரீஸ் சொல்யூசன் லிமிடெட் நிறுவனத்தின் பங்குகளை வாங்க இந்திய போட்டி ஆணையம் அனுமதி கொடுத்துள்ளது.
இது சிஜி பவர் மற்றும் இன்டஸ்ட்ரீஸ் சொல்யூசன் லிமிடெட் நிறுவனத்தின் 50% -க்கும் அதிகமான சரிவிகித பங்கு மூலதனத்தை டியூப் இன்வெஸ்ட்மென்ட்ஸ் ஆஃப் இந்தியா லிமிடெட் நிறுவனம்  கையகப்படுத்துவதை சாத்தியப்படுத்தும் முன்மொழிவைக் கொண்டதாகும்.
டிஐஐஎல் நிறுவனம் முருகப்பா குழுமத்தின் ஒரு பிரிவாகும். இந்த நிறுவனம், பொறியியல், உலோகத்தால் உருவாக்கப்படும் பொருட்கள் மற்றும் மிதிவண்டிகள் போன்ற மூன்று தொழில்களை உள்ளடக்கியதாகும். இ்ந்நிறுவனம் வாகனம், ரயில், கட்டுமானம், சுரங்கம் மற்றும் விவசாயம் உள்ளிட்ட துறைகளில் பரந்த அளவில் உற்பத்திகளில் ஈடுபட்டுள்ளது.
சிஜி பவர் நிறுவனம் ஒரு பட்டியலிடப்பட்ட நிறுவனமாகும். ஆற்றல் அமைப்புகள் மற்றும் தொழிலக அமைப்புகளைக் கொண்ட இரண்டு முக்கிய வணிகங்களில் ஈடுபட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1664237
குறு சிறு மற்றும் நடுத்தர தொழில் துறை அமைச்சகம்
குறு, சிறு தொழில் நிறுவனங்களுக்கான கடன் உத்தரவாதத் திட்டத்தின் கீழ் ரூ. 4,06,310 கோடி மதிப்பில் உத்தரவாதங்கள் நிறைவேற்றப்பட்டுள்ளன
2023-ம் ஆண்டு பிப்ரவரி மாதம் வரை குறு, சிறு தொழில் நிறுவனங்களுக்கான கடன் உத்தரவாதத் திட்டத்தின் கீழ், 69,04,649 உத்தரவாதங்கள் ரூ.4,06,310 கோடி செலவில் நிறைவேற்றப்பட்டுள்ளன.
இத்திட்டத்தில் 21 சதவீதம் எண்ணிக்கை அளவிற்கும், 14 சதவீதம் நிதி அளவிற்கும், மகளிரால் நடத்தப்படும் குறு, சிறு தொழில் நிறுவனங்களுக்கு கடன் வழங்க ஒப்புதல் அளிக்கப்பட்டுள்ளது.
மேலும் 6 சதவீதம் எண்ணிக்கை அளவிற்கும், 3 சதவீதம் நிதி அளவிற்கும் பட்டியல் வகுப்பினர் மற்றும் பழங்குடியினர் சமுதாயத்தைச் சேர்ந்த குறு, சிறு தொழில் நிறுவனங்களுக்கு கடன் வழங்க ஒப்புதல் வழங்கப்பட்டுள்ளது.
தமிழ்நாட்டில் 5,93,863 ஒப்புதல்கள் குறு, சிறு தொழில் நிறுவனங்களுக்கு 32,758 கோடி ரூபாய் மதிப்பில் கடன் உதவி அளிக்கப்பட்டுள்ளது.
இத்தகவலை குறு, சிறு மற்றும் நடுத்தரத் தொழில்துறை இணையமைச்சர் திரு பானு பிரதாப் சிங் வர்மா மாநிலங்களவையில் இன்று எழுத்துப்பூர்வமாக தெரிவித்தார்.
பிரதமர் அலுவலகம்
குருதேவ் தாகூரின் பிறந்தநாளை முன்னிட்டு பிரதமர் மரியாதை
குருதேவ் ரவீந்திரநாத் தாகூரின் பிறந்தநாளை முன்னிட்டு பிரதமர் திரு நரேந்திர மோடி, அவருக்கு மரியாதை செலுத்தியுள்ளார்.
“தாகூர் ஜெயந்தியன்று தலைசிறந்த குருதேவ் தாகூரை நான் வணங்குகிறேன். அவர் விரும்பிய இந்தியாவை கட்டமைக்க, அவரது போற்றத்தக்க கொள்கைகள் நமக்கு ஆற்றலையும் ஊக்கத்தையும் அளிக்கட்டும்”, என்று பிரதமர் தமது சுட்டுரைச் செய்தியில் கூறியுள்ளார்.
பிரதமர் அலுவலகம்
பிரதமர் திரு நரேந்திர மோடி, ஆஸ்திரேலியப் பிரதமர் சந்திப்பு
ஆஸ்திரேலியப் பிரதமர் மாண்புமிகு திரு ஆண்டனி அல்பானீசுடன் பிரதமர் திரு நரேந்திர மோடி மே 24, 2023 அன்று ஆஸ்திரேலியாவின் சிட்னியில் உள்ள அட்மிரால்டி இல்லத்தில் இருதரப்பு பேச்சு வார்த்தை நடத்தினார்.
அட்மிரால்டி இல்லத்தில் பிரதமருக்கு பாரம்பரிய முறையில் வரவேற்பும், அணிவகுப்பு மரியாதையும் வழங்கப்பட்டது.
புதுதில்லியில் கடந்த மார்ச் மாதம் நடைபெற்ற முதலாவது வருடாந்திர தலைவர்களின் உச்சிமாநாட்டில் மேற்கொள்ளப்பட்ட ஆக்கபூர்வமான முடிவுகளை நினைவுகூர்ந்த தலைவர்கள், பல அம்சங்கள் நிறைந்த இந்திய- ஆஸ்திரேலிய விரிவான கேந்திர கூட்டுமுயற்சியை மேலும் விரிவுப்படுத்தும் தங்களது உறுதிப்பாட்டை மீண்டும் வலியுறுத்தினார்கள்.
ராணுவம் மற்றும் பாதுகாப்பு, வர்த்தகம் மற்றும் முதலீடு, புதிய மற்றும் புதுப்பிக்கவல்ல எரிசக்தி, பசுமை ஹைட்ரஜன், முக்கிய தாதுக்கள், கல்வி, புலம்பெயர்தல் மற்றும் பரிமாற்றம் மக்களிடையேயான உறவு முதலியவற்றில் ஒத்துழைப்பு குறித்து அவர்கள் பேசினார்கள்.
இந்தியா-ஆஸ்திரேலியா புலம்பெயர்தல் மற்றும் பரிமாற்றக் கூட்டுமுயற்சி ஒப்பந்தம் கையெழுத்திடப்பட்டதற்கு இரு தலைவர்களும் வரவேற்பு தெரிவித்தனர். இந்தியாவுக்காக பிரத்யேகமாக உருவாக்கப்பட்ட திறமை வாய்ந்த ஆரம்பகால தொழில் முறையினருக்கான பரிமாற்ற ஏற்பாட்டுத் திட்டம் என்று அழைக்கப்படும் மேட்ஸ் என்ற புதிய திறன் மேம்பாட்டுக்கான திட்டம் மூலம் மாணவர்கள், தொழில் வல்லுநர்கள், ஆராய்ச்சியாளர்கள், கல்வியாளர்கள் மற்றும் பிறரின் பரிமாற்றத்தை இந்த ஒப்பந்தம் மேலும் வலுப்படுத்தும்.
இந்திய-ஆஸ்திரேலிய ஹைட்ரஜன் பணிக்குழுவின் விதிமுறைகள் இறுதி செய்யப்பட்டதை அவர்கள் வரவேற்றனர். இதன்படி, ஹைட்ரஜன் எலக்ட்ரோலைசர்கள், எரிபொருள் செல்களுடன், ஆதரவளிக்கும் உள்கட்டமைப்பு மற்றும் தரநிலைகள், ஒழுங்குமுறைகளில் கவனம் செலுத்துவதன் மூலம் சுத்தமான ஹைட்ரஜனின் உற்பத்தி மற்றும் பயன்பாட்டை விரைவுப்படுத்துவதற்கான வாய்ப்புகள் குறித்து ஆலோசனை வழங்கப்படும்.
பிரிஸ்பேனில் இந்திய தூதரகம் அமைக்கப்படுவதற்கு ஆதரவளித்தமைக்காக ஆஸ்திரேலியாவிற்கு பிரதமர் திரு மோடி நன்றி தெரிவித்தார்.
விதிகளின் அடிப்படையில், சர்வதேச ஆணைக்கு இணங்க, அமைதியான, வளமான மற்றும் உள்ளடக்கிய இந்தோ- பசிபிக் பிராந்தியத்தை உறுதி செய்யும் தங்களது நிலைப்பாட்டை இரு தலைவர்களும் வலியுறுத்தினார்கள். ஐ.நா பாதுகாப்பு கவுன்சில் சீர்திருத்தங்கள் பற்றியும் அவர்கள் ஆலோசித்தார்கள்.
இந்தியாவின் ஜி20 தலைமைத்துவம் மற்றும் அதன் முன்முயற்சிகளுக்கு வலுவான ஆதரவளிப்பதாக ஆஸ்திரேலிய பிரதமர் உறுதி அளித்தார். வரும் 2023, செப்டம்பர் மாதம் புதுதில்லியில் நடைபெற உள்ள ஜி20 உச்சிமாநாட்டில் கலந்து கொள்வதற்காக பிரதமர் திரு அல்பனீஸ் இந்தியா வரவுள்ளதை ஆவலுடன் எதிர் நோக்குவதாக பிரதமர் திரு மோடி குறிப்பிட்டார்.
சமூக நிதி மற்றும் அதிகாரமளித்தல் அமைச்சகம்
இந்திய செயற்கை மூட்டுக் கருவிகள் உற்பத்தி நிறுவனம், பிரதமரின் நிவாரண நிதிக்கு ரூ. 75 இலட்சம் வழங்கியது
கோவிட் பெருந்தொற்றுக்கு எதிரான போராட்டத்திற்கு ஆதரவாக மத்திய சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் மாற்றுத்திறனாளிகளுக்கு அதிகாரமளித்தல் துறையின் இந்திய செயற்கை மூட்டுக்கருவிகள் உற்பத்தி நிறுவனம், நிறுவனத்தின் சமுதாயப் பொறுப்புக்கான நிதியாக  ரூ.75 இலட்சத்தை அவசர சூழ்நிலைக்கான பிரதமரின் குடிமக்கள் உதவி மற்றும் நிவாரண நிதிக்கு  வழங்கியுள்ளது.
இந்த நிதித் தொகை, மத்திய சமூக நீதி மற்றும் அதிகாரமளித்தல் அமைச்சர் திரு. தாவர் சந்த் கெலாட்டிடம் புதுதில்லியில் இன்று வழங்கப்பட்டது. இணை அமைச்சர் திரு, கிருஷ்ணன் பால் குர்ஜர், மாற்றுத் திறனாளிகளுக்கு அதிகாரமளித்தல் துறையின் செயலாளர் திருமதி. சகுந்தலா டி காம்லின், இந்திய செயற்கை மூட்டுக்கருவிகள் உற்பத்தி நிறுவனத்தின் தலைவரும், மேலாண் இயக்குநருமான திரு. டி. ஆர். சரீன் ஆகியோர் அப்போது உடன் இருந்தனர்.
நிறுவனத்தின் இந்த பங்களிப்பைப் பாராட்டிய அமைச்சர் திரு. கெலாட், மாற்றுத் திறனாளிக்களுக்கு உதவி உபகரணங்களைத் தயாரித்து அதன் மூலம் அவர்களைப் பயனடையச் செய்வதே ஆலிம்கோ என்ற இந்திய செயற்கை மூட்டுக் கருவிகள் உற்பத்தி நிறுவனத்தின் குறிக்கோளாகும் என்று கூறினார்.
கடந்த நிதி ஆண்டிலும் இந்த நிறுவனம் பெருந்தொற்றுக்கு எதிரான போராட்டத்தில் உதவும் வகையில் ரூ. 55.18 இலட்சத்தை வழங்கியது. மொத்தமாக ரூ. 1.30 கோடி மதிப்பிலான நிதி உதவியை இந்திய செயற்கை மூட்டுக்கருவிகள் உற்பத்தி நிறுவனம், அவசர சூழ்நிலைக்கான பிரதமரின் குடிமக்கள் உதவி மற்றும் நிவாரண நிதிக்கு அளித்துள்ளது.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1685034
கப்பல் போக்குவரத்து அமைச்சகம்
இந்தியாவின் முதலாவதான கேரளத்தில் உள்ள கொச்சி துறைமுக வல்லற்பாதம் முனையத்தில் கப்பல் விட்டு கப்பலுக்கு சரக்கு மாற்றும் மையத்தின் பணிகளை திரு மண்டாவியா ஆய்வு
கேரளத்தில் உள்ள கொச்சி துறைமுக வல்லற்பாதம் முனையத்தின் பணிகளை திரு மண்டாவியா ஆய்வுசெய்தார். டி பி ஒர்ல்டு நிறுவனத்தால் நிர்வகிக்கப்படும் இது நாட்டின் முதலாவது கப்பல் விட்டு கப்பலுக்கு சரக்கு மாற்றும் மையமாக உருவெடுத்து வருகிறது.
நாட்டின் முதலாவது கப்பல் விட்டு கப்பலுக்கு சரக்கு மாற்றும் மையம்
மற்றும் ஆசியாவின் முன்னோடி மையமாக உருவெடுத்து வரும் இதன் தொலைநோக்கினை நிறைவு செய்யவும் அது தொடர்பான பல்வேறு சவால்களை எதிர்கொள்ளவும் உரிய அணுகுமுறைகளை வரையுமாறு அதிகாரிகளை திரு மண்டாவியா கேட்டுக் கொண்டார்.
"இந்தியத் துறைமுகத்தில் கப்பல் விட்டு கப்பலுக்கு சரக்கு மாற்றும்
வசதியை ஏற்படுத்தி இந்தியாவின் சரக்கு, கப்பல் விட்டு கப்பல் மாறுவது இந்தியத் துறைமுகத்தில் நடைபெறுவதை உறுதிசெய்யும் வகையில் மேம்பாட்டுப் பணிகள் நடைபெறுகின்றன. வல்லற்பாதம் முனையம் சார்ந்த பல்வேறு பிரச்சினைகளைத் தீர்த்து வைப்பது கப்பல் போக்குவரத்து அமைச்சகத்தின் முன்னுரிமைகளில் ஒன்று " என்று அமைச்சர் திரு மண்டாவியா கூறினார். கப்பல் விட்டு கப்பலுக்கு சரக்கு மாற்றும் மையம் என்பது துறைமுகத்தில் சரக்குப் பெட்டகங்களை தற்காலிகமாக சேமித்து இதர கப்பல்களுக்கு மாற்றி
அவற்றை உரிய இடங்களுக்கு அனுப்புவதற்கான முனையம் ஆகும். உள்ளூரில் வல்லற்பாதம் என்று அழைக்கப்படும் கொச்சி சர்வதேச சரக்குப் பெட்டகக் கப்பல் விட்டு கப்பல் மாற்றும் முனையம்  இந்தியக் கடற்கரைப் பகுதியில் முக்கியத்வம் வாய்ந்த வகையிலான இடத்தில் அமைந்துள்ளது. கப்பல் விட்டு கப்பலுக்கு சரக்கு மாற்றும் மையமாக மேம்படுத்துவதற்கான கீழ்கண்ட நிபந்தனைகள் உட்பட அனைத்து நிபந்தனைகளையும் இது நிறைவய செய்துள்ளது.
சர்வதேச கடல் மார்க்கங்களின் மிக அருகில் இது அமைந்துள்ள இந்தியத் துறைமுகம் இது. இதற்கு சரக்கு அனுப்பக்கூடிய அனைத்து இந்திய துறைமுகங்களுக்கும் குறைந்த கடல் வழித்தூரத்திலியே இது அமைந்துள்ளது முந்த்ரா முதல் கொல்கத்தா வரையிலான இந்தியாவின் மேற்கு மற்றும் கிழக்கு கடற்கரை துறைமுகங்கள் அனைத்திற்குமான பல வாராந்திர கப்பல் போக்குவரத்து இணைப்புகளைப் பெற்றுள்ளது இது, இந்தியாவின் உட்பகுதிகாலிலுள்ள முக்கியசந்தைகளுக்கும் அருகிலேயே இது
அமைந்துள்ளது. பெரிய கப்பல்களைக் கையாளும் கட்டுமான வசதிகள் இங்கே உள்ளன, தேவைக்கு ஏற்ப திறன் விரிவாக்கத்திற்கான வசதிகளும் இங்கு உள்ளன.
கொச்சி துறைமுகத்தின் வல்லற்பாதம் முனையத்தை தென் இந்தியாவின் மிகவும் விரும்பத் தகுந்த நுழைவாயிலாகவும் தெற்கு ஆசியாவின் முன்னணி கப்பல் விட்டு கப்பலுக்கு மாற்றும் மையமாகவும் மேம்படுத்த உத்தேசிக்கப் பட்டுள்ளது.